Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates "See on üleloomulik!"
Tere tulemast minu maailma, kus üleloomulik on tavapärane.
Stuudiot täidab puhas taevane õhk, mis levib praegu ka kodudesse.
Saatekülaline ütles mulle telefonis: "Sid, kui ma praegu ei räägi,
mida Jumal mulle näitas, siis järgmisel aastal on juba hilja."
Statistika järgi on järgmisel aastal vaesuspiir USA-s viimase 50 aasta
madalaim. See aasta on kas sinu elu parim või halvim aasta.
Ta on avastanud iidsed piibellikud saladused, mille rakendamisel
avaldub üleloomulikkus üha enam ning tagab, et oled plusspoolel.
Jää meiega.
Nii paljud meist näevad paljude juutide elus jõukust ja heaolu.
Kas eksisteerivad mingid iidsed saladused, mida isegi juudid
ei tea, kuid mis on Piibli aegadest alates põlvest põlve edasi antud
ja mida 96% mittejuutidest pole ära tabanud?
Saatekülalise sõnul ongi see nii. Ta on tundma õppinud iidset
piibellikku juudipärast printsiipi, mida nimetatakse juubeliaastaks.
Paljud on sellest kuulnud, aga ei tea selle tõelist tähendust.
Craig Hill, mida Jumal näitas sulle juubeliaasta kohta?
Selles on väga oluline printsiip. Paljud on kuulnud juubeliaastast,
kuid nad ei tea, mis selle taga on, sest nad pole uurinud.
3 Moosese 25 ptk uurides mõistsin, et juubeliaasta eesmärk oli
vabaneda võlast. Kui vabas turu- majanduses tekib laenamise võimalus,
siis laenatakse paratamatult rohkem, kui on võimalik tagasi maksta.
Sageli antakse laenu ka neile, kes ei ole krediidivõimelised.
Umbes iga 50 aasta järel jõuab majandus suurde võlakriisi.
Jumal oma tarkuses teadis seda ja seetõttu käskis Ta Iisraelil
iga 50 aasta järel kogu riigis kõik võlgadest vabastada.
Juubeliaastaga kaasnes kolm asja. Esiteks kustutati siis kõik võlad.
Teiseks said kõik vangid vabaks. Kolmas ja vähem teada asi oli see,
et kogu vara anti tagasi algsele omanikule. See võib näida tore.
Kasutan krediitkaarti viimseni, laenan nii palju, kui jaksan,
ja juubeliaastal kõik need võlad kustutatakse.
Aga see ongi ju USA-s juhtunud? - Me oleme täpselt nii teinud.
Seda on raske uskuda, aga inimesed arvasid, et võivad aina laenata
ja juubeliaastal kõik võlad kustuvad ning ka kõik asjad jäävad alles.
Tegelikult tuleb vara tagastada. Juubeliaastal kustutatakse võlad
ja orjad vabastatakse. USA-s enam orjandust selle algtähenduses pole,
kuid inimesed on pankade ja krediidi- asutuste orjad ja nende lõa otsas.
Juubeliaastal saavad orjad vabaks ja nende vara saavad tagasi selle
algsed omanikud, praeguses mõistes pangad.
Seda me praegu USA-s näemegi.
Jumal näitas mulle, et seda peaksid inimesed kindlasti teadma.
Kui vabatahtlikult juubeliaastat ei tähistata, kui majanduses
puudub võlgade kõrvaldamise mehhanism, siis leiab aset
sunniviisiline juubeliaasta.
Kolmas punkt oli see, et vara tuleb anda selle algsele omanikule.
Kuidas see toimub sunniviisilisel juubeliaastal?
Kui juubeliaasta tulek on teada, saavad kõik sellega arvestada.
Äri puhul on suur vahe, kas juubeli- aastani on 47 või 5 aastat.
Kui juubeliaasta on sunniviisiline, siis tuleb see ootamatult.
Keegi puhub äkki lihtsalt pasunat. Usun, et nii juhtus 2008. a.
Oleme praegu keset juubeliaastat, keegi puhus pasunat.
Aktsiaturg, elamu- ja kinnisvara- turg kukkus kokku.
Kinnisvara väärtus langes ja keegi ei teadnud, mis edasi saab.
Piibli 1 Ajaraamat 12:32 räägib Issaskari poegadest, kes aega
mõistsid ja kes teadsid, mida Iisrael pidi tegema.
Ka meie peaksime olema kui Issaskari pojad, kes aegu mõistavad,
mitte pimedad, kes ütlevad, et kes oleks võinud arvata, et nii juhtub.
3 Moosese raamatus on kirjas iidne saladus, mida peame tundma õppima.
Paljudele, kahjuks ka paljudele kristlastele, on see halvim aeg,
kuid paljudele, kes järgivad Jumala Sõna, on need parimad ajad.
Kinnita neid minu lausutud sõnu kahe kirjakohaga.
Paljud on kuulnud sellest, et tuleb vara ümberjagamine.
See tekitab suurt põnevust. Õpetussõnad 13:22 on kirjas:
"Patuse vara talletatakse õigele." Need, kes mõistavad uut lepingut,
mis on sõlmitud Jeesuse kaudu, teavad, et nad on Temas õiged.
Jah, see on nii, kuid see ei puuduta finants- ja rahavaldkonda.
Uurisin, milline on Piibli alusel õige ja vale suhtumine rahasse.
Leidsin kohe Piibli sõnastiku abil Psalmi 37:21, mis määratleb,
kes on rahaga ümberkäimise alusel õige ja kes on kuri:
"Õel võtab laenuks ega tasu; aga õige on armuline ja annab."
Kui lisame siia ka Õp 13:22, siis näeme, et nende vara,
kes laenavad ega maksa tagasi, talletatakse neile, kes on helded.
Jah, tuleb suur vara ümberjagamine, kuid võetakse neilt, kes laenavad
ega maksa tagasi, ja antakse neile, kes on helded ja jagavad välja.
Sama asi juhtuski viimasel sunni- viisilisel juubeliaastal 1930ndail.
Seda kutsuti suureks depressiooniks. Väga palju vara jagati ümber.
Mu isa oli siis farmer. Ta rääkis, et ümberringi kaotasid inimesed
farme, ettevõtteid, kodusid, sest nad olid võlgades ja maksejõuetud.
Nii võetigi need farmid, ettevõtted, kodud neilt, kes olid võlgades ega
suutnud tagasi maksta, ja anti neile, kel oli pisutki sularaha.
Nad said osta selle vara vaid pennide eest.
See aeg on jälle käes. See kestab 5-6 aastat, 2-3 aastat on veel ees,
sa võid lõigata kasu sellest ajast, kui sa ei ole võlgades.
Tänastes raadio äriuudistes soovitati investeerida kulda ja
hõbedasse, nii on võimalik palju raha teenida.
Washingtonis trükitakse nii palju raha juurde.
Näib, et tulemas on suur inflatsioon. Mis sina arvad?
Mina arvan, et juhtub vastupidine. Tuleb suur deflatsioon.
Räägime sellest mõne hetke pärast.
Naaseme varsti saatesse.
See jõudis kohale!
Üleloomulik nõustamiskomplekt on lõpuks kohal.
Naaseme saatesse "See on üleloomulik!"
Siin Sid Roth ja Craig Hill.
2000. a sai Craig sõnumi Jumalalt. Craig õpetab teile sellest,
mis tema enda elus juba 20 aastat on toiminud.
Tema sissetulek on juba 20 aastat olnud kuuekohaline.
See ei ole seotud tema teenistusega. Ta rakendab piibellike printsiipe,
mida juudid on põlvest põlve ja aastaid edasi andnud.
See põlvkond ei ole seda mõistnud. Mida sa kuulsid 2000. aastal?
Külastasin eri kogudusi ja kogu aeg kordus üks sõnum:
vabastage end võlgadest. Jumal rääkis sama ka mu naisele.
Me pole kunagi krediitkaarte kasutanud, see on meie ammune otsus.
Meil pole kunagi mingit võlga olnud, aga meie majale oli seatud hüpoteek.
Kui tuli võlgadest vabanemise sõnum, olin kindel, et Issand ei pea silmas
majale seatud hüpoteeki. Püha Vaim aga küsis: "Kuidas on selle võlaga?"
Olin segaduses. Ta tuletas mulle meelde Õp 22:7:
"Laenaja on laenuandja ori." Issand ütles: Ma ei taha, et oleksid
kellegi ori, vaid et su ainus isand oleks Jeesus ning sul poleks võlgu.
Kodulaenude maksmiseks kulub 20-30 aastat. See ei saa nii kiirelt käia.
Alustasime lihtsatest asjadest. Jumal ütles mulle: "Tee sina
loomulikke ja mina teen üle- loomulikke asju." Jäin nõusse.
Enamik ei nõustu tegema loomulikke piibellikke asju,
et näha üleloomulikku. Nad soovivad kiires Ameerikas kiirtulemusi.
Mis sai teie suurest kodulaenust?
Tegime lihtsaid asju, mida Jumal näitas, ja Tema tegi üleloomuliku.
Vabanesime võlast 1,5-2 aasta jooksul täielikult.
Meil polnud enam ühtki võlga ja meil oli vaid üks isand - Jeesus.
Polnud võlausaldajate armeed, kes Jeesuse koha võtaksid.
Mis on töötamise eesmärk?
Olen reisides paljudega suhelnud ja avastanud, kui paljud vihkavad
oma tööd. Küsin imestades: "Miks sa siis seda tööd teed?"
"Ma pean raha teenima." Kui keegi töötab raha pärast, siis on ta
mammona ori. Jumala plaani järgi töötame me oma kutsumuse järgi.
Kutsumuse all peetakse tavaliselt silmas evangeliste, pastoreid,
täisajaga teenijaid. See ei ole nii. Ainult 3% elanikkonnast on
täisajalises teenistuses. Kas siis ülejäänud 97%-l puudub kutsumus?
Usun, et Jumal pani igaühe siia planeedile elama mingi eesmärgiga.
Meil kõigil on kindel osa siin elus.
Mis on sõna "kutsumus" algtähendus? - See on Jumala kutse sinu elus.
See ei pruugi olla teenistus Jumala riigis? - Ei, üldse mitte.
Võid olla kutsutud arhitektiks, koduperenaiseks, lennupiloodiks
või autojuhiks. Need kutsumused on kõik Jumalalt.
Probleem on aga selles, et noored, kes lõpetavad keskkooli, kutsekooli
või kõrgkooli, valivad sellise töö, kus saab rohkem raha teenida.
Nii tegin ka mina. - Jah, inimesed valivad ka oma hariduse selle järgi.
Tulemus on see, et 25 aasta pärast on nad ummikus, sest nad teevad
tööd, milleks nad pole kutsutud.
Ka mina kulutasin aastaid dollareid jahtides ja olin üks armetu olend.
Mõned saavad samastuda sellega. - Sellele on lahendus.
Olen paljudele öelnud, et kui teed midagi, milleks sa pole kutsutud
ja teed seda üksnes raha pärast, siis peatu kohe ja küsi Jumalalt,
kuidas jõuda selle tööni, milleks Ta on sind kutsunud.
Kas raha on halb? - Raha ei ole halb ega hea, vaid neutraalne.
Uues Testamendis on 215 kirjakohta usust, 218 kirjakohta päästest ja
2084 kirjakohta rahast ja finantsidest.
Kas teadsite seda?
Kas tundub uskumatu, et Jeesus rääkis 10 korda rohkem rahast
kui usust ja päästest? Enamiku arvates on viimased väga olulised.
Arvan, et Jeesus rääkis rahast nii palju, sest inimeste aare on rahas.
Jeesus ütles Mt 6:21: "Kus su aare on, seal on ka su süda."
Jeesus ei otsinud inimeste raha, vaid südant.
Meie südame üle käib aga võitlus, sest Jumala Vaimu vastu tegutseb
üks vaim, kes üritab varastada meie südameid ja ärgitab meid
raha armastama ja taga ajama. Jeesus räägib sellest Mt 6:24:
"Teie ei saa teenida nii Jumalat kui mammonat."
Mida tähendab mammona? Paljud arvavad, et see on raha.
Arvasin väga kaua, et see tähistab raha või siis ahnust.
Olin aga hämmastunud, kui kuulsin õpetust selle sõna päritolu kohta.
See on kaananikeelne sõna, millel puudub seos raha ja ahnusega.
Mammon oli ühe jumala nimi, keda kaananlased teenisid.
See oli jumala nimi nagu Daagon või Baal.
Mida Jeesus ütles? - Et on kaks väelist vaimu:
mammona vaim ja Jumala Vaim. Su süda järgib ühte neist.
Kui mammona on sinu jumal, siis sa oled rahale pühendunud ja
palud Jumalal sulle raha anda. Jumal on justkui sinu teener,
kes annab sulle raha. Mammona on jumal, kes juhib su elu.
See on vastand Jumala plaanile: Jumal on minu Issand,
ma teenin Teda Ta plaani, eesmärgi ja kutse järgi.
Raha on vahend, mida ma kasutan Kuningriigi eesmärkide täitmiseks.
Mammona vaim toob südamesse hirmu:
mul on liiga vähe, ma ei tule omadega välja.
Nii ajendabki see hirm inimesi kogu elu raha taga ajama
ja alati jääb tunne, et ikka ei ole piisavalt.
Nii et, sul tuleb valida, kes on su Jumal. Kas teenid iidset ebajumalat
mammonat või täidad sa Jumala Kuningriigis Jumala plaani?
Varsti räägime sellest veel. Jää meiega.
Naaseme varsti saatesse.
See jõudis kohale!
Üleloomulik nõustamiskomplekt on lõpuks kohal.
Naaseme saatesse: "See on üleloomulik!"
Siin Sid Roth ja Craig Hill.
Craig, sinu õpetus võib inimeste eludesse suure pöörde tuua.
Räägi iidsetest juudi saladustest.
Juudid tegid üht lihtsat asja: nad jaotasid oma raha eri osadesse.
Paljud panevad kõik ühte patta, kulutavad seda, maksavad maksud,
üritavad sealt kümnist maksta, investeerida, kuni kõik on otsas.
Mida juudid tavaliselt teevad? Muidugi tead, oled ju ise ka juut.
Juudi isa õpetab poega umbes nii:
Poeg, ära pane oma raha ainult ühte anumasse. Kui annan sulle
nädalas 10 dollarit, siis maksa esmalt 1 dollar kümnist.
Õpi Tema raha kasutama. 1 dollar anna ohvriandi, 1 dollar säästudeks.
Investeeri 2 dollarit lootuses, et need hakkavad kasvama.
Viie dollari eest tee vajalikke oste.
Poeg, esiteks kümnis, ohver, säästud, investeerimine,
ja ülejäänu võid kulutada.
See juudi poiss õpib investeerima millessegi, mis hakkab kasu tooma.
Kuulsin ühest poisist, kes hakkas koolis teistele raha laenama.
Need, kellele ta laenas, maksid talle kahekordselt tagasi.
Ta raha aina kasvas ja kasvas ning kui ta lõpetas kooli,
ostis ta endale maja, teistel olid samal ajal juba krediidivõlad.
Läheneme nüüd asjale praktiliselt. Paljudel vaatajatel on rahamured.
Ehk mõni ütleb: "Craig, soovin lahendust, soovin samuti
sellest vara ümberjagamisest kasu lõigata,
kuid mul on taskus vaid 50 senti." Mis sa vastaksid talle?
Esiteks kurat halvab meid sellega, et suunab meie pilgu sellele,
mida meil pole ja mida me ei suuda. Esmalt võta see, mis sul on,
ja tee sellega loomulik ning looda üleloomuliku peale.
Jumal näitas mulle äsja, et paljud teist on sattunud võlgadesse,
kuna keegi pettis teid, valetas või reetis teid.
Teil tekkisid suured rahaprobleemid kellegi teise süü tõttu.
Issand ütleb, et kui te ei andesta neile, siis te lahendust ei leia.
Teie rahaasjad ei edene. Võti on aga andestamine,
võib-olla abikaasa või äripartner haavas sind, varastas sinult.
Kui soovid lahendust, luba Jeesusel maksta hind selle vale teo eest
ja las Tema veri olla piisav, et neile andestada.
Kui andestad neile, siis rahakanalid avanevad ja su asjad edenevad.
Too näide kellestki, kelle elus toimus üleloomulik läbimurre.
Nõustasin kord üht meest. Kui palusin tal anda, ütles ta,
et tal ei ole üldse raha. Ütlesin, et ei usu teda ja otsisin ta läbi,
taskust kukkus välja 50 senti. - Ma ei ütle, et mul pole raha!
Ütlesin: "Sul on 50 senti! Teadsin, et sul on midagi."
Mees ütles mulle: "See on bussi- pileti raha, elan 25 km kaugusel
ja väljas sajab lund." Vastasin: "Sa pretendeerid imele.
Sa annad selle raha, mitte seetõttu, et meie teenistus seda vajab."
Ta andis viiesendise mündi. Sid, see avas taevaluugid.
Järgmisel nädalal oli tal juba rohkem anda. Varsti sai ta töö.
Varsti kolis ta sõbra keldrikorruselt oma korterisse.
See oli üleloomulik.
Kui keegi nüüd otsustab järgida piibellike praktilisi juhiseid,
kas ta kogeb muutust? Kas neil on osa sellest
vältimatust juubeliaastast, mis on tulemas?
Vara ümberjagamine tuleb kindlalt.
Sinu osa on olla võlgadest prii ja olla helde andja.
Viimasel juubeliaastal 30-ndatel ostsid need, kel oli pisut sularaha,
maju, farme, ettevõtteid vaid mõne penni eest. See juhtub taas
järgmise 2,5 aasta jooksul.
Need, kel pole võlgu, kes on helded andjad ja kel on pisut sularaha,
saavad osta asju pennide eest. See on suurepärane võimalus.
Seega sularaha hakkab valitsema. - Jah.
Olulisem on aga see, kes valitseb sinu elus.
Kas Jeesus on su elu kuningas? Kas Jumal on Jumal sinu elus?
See on olulisem kui raha, kui visioon, kui miski muu siin elus,
sest kõik tuleb Temalt. Pead Jumalalt oma patud andeks paluma,
pead uskuma, et Jeesus suri sinu eest. Pead uskuma,
et kui kahetsed ja palud patud andeks, siis Tema veri puhastab sind.
Pead uskuma, et kui palud Ta oma südamesse, siis Ta tuleb.
Pead tegema seda kohe, sest sa ei tea oma viimast tundi.
Võta Jeesus vastu oma Issandaks ja Päästjaks. Ära viivita.
Järgmise nädala saates:
Saatekülalisel on nii selged ilmutused et ta teab,
milline on järgmine sõda.
Ta teab, millised rahvad hävivad ja millised jäävad seal ellu
ning mis hakkab toimuma. Soovin, et ta räägiks meile sellest.
Tõlge: Merle Ajaots